রোনাল্ড ফিশার
স্যার রোনাল্ড এলমার ফিশার FRS (১৭ ফেব্রুয়ারি ১৮৯০ - ২৯ জুলাই ১৯৬২) একজন ব্রিটিশ পরিসংখ্যানবিদ এবং প্রজনন বিজ্ঞান বিশেষজ্ঞ ছিলেন। পরিসংখ্যান বিজ্ঞানে তার অবদানের জন্য তাকে বিংশ শতাব্দীর পরিসংখ্যানবিজ্ঞানের গুরুত্বপূর্ণ ব্যক্তিত্ব বলা হয়ে থাকে। তিনি এমন একজন প্রতিভাবান ব্যক্তি যিনি প্রায় একাই আধুনিক পরিসংখ্যান বিজ্ঞানের ভিত্তি তৈরি করেন।প্রজননশাস্ত্রে, তিনি গণিত ব্যবহার করে মেন্ডেলিয়ান জেনেটিক্স এবং প্রাকৃতিক নির্বাচনকে একত্রিত করেছিলেন; এটি বিংশ শতাব্দীর গোড়ার দিকে ডারউইনিজমবাদের পুনরুজ্জীবনে গুরুত্বপূর্ণ অবদান রেখেছিল যা বর্তমানে "আধুনিক সংশ্লেষণ" হিসেবে পরিচিত। জীববিজ্ঞানে তার এই গুরুত্বপূর্ণ অবদানগুলোর জন্য তাকে "The greatest of Darwin’s successors" (ডারউইনের সর্বশ্রেষ্ঠ উত্তরাধিকারী) বলা হয়।